b'\n_START_ARTICLE_\nPrva gimnazija Maribor\n_START_SECTION_\nZgodovina\n_START_PARAGRAPH_\nPrvi razred ni\xc5\xbeje realke je nastal 1850 v Mariboru, vi\xc5\xa1ja sedemletna realka pa 1870, \xc5\xa1e brez lastne stavbe. Dana\xc5\xa1nja stavba \xc5\xa1ole je bila po na\xc4\x8drtih gra\xc5\xa1kega arhitekta Wilhelma B\xc3\xbccherja zgrajena 1873 v klasicisti\xc4\x8dnem slogu in predana svojemu namenu. Leta 1924 se je sedemletna realka preoblikovala v osemletno realno gimnazijo. 1925 je bila izvedena prva matura v sloven\xc5\xa1\xc4\x8dini. 1941 je bila pod okupacijo Tretjega rajha med drugo svetovno vojno realna gimnazija ukinjena. Ustanovljena je bila nem\xc5\xa1ka \xc5\xa1ola Oberschule f\xc3\xbcr Jungen am Tegetthoff - Gymnasium in Marbrug a.a. Drau. 1945 se je \xc5\xa1ola preimenovala v  I. gimnazijo in nato v \xc5\xa1olskem letu  1959/1960|60 v Prvo gimnazijo. 1981 je bila Prva gimnazija v okviru uvedbe usmerjenega izobra\xc5\xbeevanja preoblikovana in preimenovana  v Srednjo dru\xc5\xbeboslovno \xc5\xa1olo, dokler ni bila 1990 znova preoblikovana in preimenovana v Prvo gimnazijo Maribor.'